cyanic-selkie/wikianc huggingface dataset:
Ροσάλια η αλπική
Βιολογία
Εάν πλησιάσει κάποιο ανταγωνιστικό αρσενικό, ο ιδιοκτήτης της περιοχής ορμάει προς τον εισβολέα και με την ξαφνική επίθεση τον κυνηγάει μέχρι τα σύνορα της περιοχής του. Το καταδιωκόμενο κολεόπτερο ή καταφεύγει προς τα πάνω στο φύλλωμα του δέντρου, ή από μικρό ύψος καταπέφτει στο έδαφος και κρύβεται πολύ γρήγορα στα άχυρα ή στα χόρτα που ενδεχομένως υπάρχουν στο έδαφος, ή πέφτοντας από μεγάλο ύψος αρχίζει να πετάει μακριά. Το βράδυ ή σε κακοκαιρία τα ζώα αποτραβιούνται σε τρύπες του κορμού ή στην κορυφή των δένδρων.
Εάν φτάσει κάποιο θηλυκό το αρσενικό το πλησιάζει χωρίς δισταγμό και ακολουθεί το θηλυκό, μέχρι αυτό να ενδώσει στη σύζευξη. Εάν όμως φύγει πετώντας, δεν την ακολουθεί παραπέρα. Η σύζευξη διαρκεί περίπου μια ώρα (Εικόνα 4). Μετά το αρσενικό παραμένει ακόμα κοντά στο θηλυκό, για να διώχνει άλλα αρσενικά που πιθανώς εμφανιστούν.
Στην ωοτοκία το θηλυκό συνήθως είναι μόνο. Κάθεται ήσυχα στο ξύλο και το εξετάζει ψηλαφώντας με ακρίβεια με το τέλος της κοιλιάς για μικροτραύματα στην επιφάνεια. Τα τελευταία μέρη της κοιλιάς συνήθως παραμένουν κρυμμένα στο σώμα, τα κολεόπτερα μπορούν όμως να τα επιμηκύνουν για μερικά εκατοστά όπως τα τηλεσκόπια (φαίνεται και στη Εικόνα 4). Όταν το θηλυκό βρίσκει κατάλληλη σχισμή ή ρήγμα, τότε αυτή η δομή που θυμίζει τηλεσκόπιο, κάνει το έντομο να συστέλλεται έως και 4 εκατοστά στο βάθος βάθος μιας σχισμής όπου τοποθετούνται μερικά αυγά το ένα δίπλα στο άλλο. Στο διάστημα αυτό, οι κεραίες του θηλυκού δείχνουν προς τα πίσω. Μετά το κολεόπτερο συνεχίζει τη δραστηριότητα αυτή αλλού.
Οι ενήλικοι ζουν μόνο περίπου 10 μέρες. Απαντώνται μόνο μέχρι τα μέσα του Αυγούστου. Τα αυγά τοποθετούνται στο κάτω μέρος των κορμών δέντρων σε περιοχές εκτεθειμένες στον ήλιο, αλλά και στο εσωτερικό, εάν το δέντρο είναι κούφιο και πάντα σε σημεία, όπου το ξύλο έχει απαλλαχθεί από την υγρασία και είναι ξερό. Μετά τη εκκόλαψη η προνύμφη προχωρά τρώγοντας το ξύλο που είναι σε κατάσταση απονέκρωσης. Μόνο αργότερα προχωρά στο νεκρό πια ξύλο (σαπροξυλόφαγο). Τρία με τέσσερα χρόνια μετά η προνύμφη πλησιάζει πάλι την επιφάνεια του δέντρου, και διανοίγει ένα βαθούλωμα που γίνεται αρκετά μεγάλο ώστε να χωράει η πλαγγόνα. Επίσης ροκανίζοντας το ξύλο, διανοίγει ένα μικρό άνοιγμα προς τα έξω, που μετά το κλείνει πάλι με το "τραγανισμένο" ξύλο. Έπειτα, γίνεται η έκδυση σε πλαγγόνα. Όταν βγαίνει το ακμαίο, μεγαλώνει την τρύπα έως ότου να μπορεί ίσα-ίσα να περνά ο κορμός του. Οι τρύπες, από όπου βγαίνουν τα ενήλικα έντομα έχουν χαρακτηριστικό σχήμα. Είναι 6-11 mm φαρδιές και 4–8 mm πλατιές με αναλογία 5:8. Το χαρακτηριστικό σχήμα της τρύπας αυτής απεικονίζεται στο φυλλάδιο του NABU. Αναζητώντας απάντηση στην ερώτηση, εάν το έντομο υπάρχει ακόμα σε μια περιοχή, δεν πρέπει να ψάχνουμε το ακμαίο στο μικρό χρονικό διάστημα κατά τη διάρκεια του οποίου ζει, αλλά αρκεί να βρούμε τις τρύπες στα δέντρα για να φανερωθεί η παρουσία του εντόμου. .
Βιότοπος και εξάπλωση
Η Ροσάλια η αλπική ονομάστηκε από τον Κάρολο Λινναίο το 1758 στη βάση παραδειγμάτων του είδους αυτού που προέρχονταν από τις Άλπεις. Γι'αυτό πήρε και το όνομα alpina (Εικόνα 6). Γενικά βρίσκεται στα βουνά με απομονωμένες οξιές (Εικόνα 7), δηλαδή σε ύψος που μπορεί να παρέχει δροσερό περιβάλλον και σχεδόν αποκλειστικά σε παλιές οξιές που με τον καιρό τραυματίστηκαν και ξηράνθηκαν κατά μέρος. Πολλές φορές τα νεκρά μέρη των δέντρων είναι μαυρισμένα από ένα είδος μυκήτων από το γένος Kretschmaria (Εικόνα 9). Τέτοιες οξιές βρίσκονται ιδιαίτερα σε βουνά όπου γίνεται βόσκηση ζώων. Αναφέροντας τα στοιχεία που βρίσκονται στο δίκτυο, η Ροσάλια στην Ελλάδα εμφανίζεται στον Κάτω Όλυμπο και στο Αισθητικό Δάσος Όσσας. Μπορούμε όμως να υποθέσουμε, πως σε όλα τα Βόρεια βουνά της Ελλάδας με οξιές, μπορούμε να συναντήσουμε το έντομο, αλλά γενικά σε σπάνιες περιπτώσεις. Η Εικόνα 2 πάρθηκε κοντά στη Σαμαρίνα Γρεβενών σε ύψος 1600 μέτρων. Στις πιο Βόρειες χώρες το έντομο βρίσκει τα κατάλληλα δέντρα για αναπαραγωγή σε μικρότερο ύψος. Υποτίθεται πως στην τελευταία εποχή των παγετώνων η Ροσάλια κατοικούσε σε μια ενιαία περιοχή, αλλά με την αύξηση της θερμοκρασίας αποτραβήχτηκε στο ύψος των βουνών και απομονωνόταν σε αυτά σαν να έβρισκε καταφύγιο σε νησιά δροσιάς μέσα στη θάλασσα της ζέστης. Ιδιαίτερα στην Ουγγαρία αυτά τα βουνά μπορεί να είναι αρκετά χαμηλά, η Εικόνα 4 πάρθηκε σε ύψος 400 μέτρων. Αλλά το κολεόπτερο μπορεί να βρεθεί λ.χ. και στα βουνά της Szegzárd που δεν φτάνουν σε ύψος τα 250 μέτρα.
Στις πεδιάδες αρχικά δεν υπήρχε. Όμως έκανε σποραδικές εμφανίσεις, σε πεδιάδες, όπως για παράδειγμα στη βόρεια Γερμανία, όπου ο Horion (ειδικευμένος στη διανομή κολεοπτέρων) το 1974, διαπίστωσε την παρουσία της, που προερχόταν από εισαγωγές ξυλείας που περιείχαν προνύμφες· και σωστά πρόβλεψε τη σύντομη εξαφάνιση αυτών των μικρών αποικιών της Ροσάλια στην πεδιάδα. Στη Γαλλία όμως, σε διάφορες περιοχές η Ροσάλια φαίνεται πως κατακτούσε μια για πάντα την πεδιάδα. Τη συναντάμε σε ύψος λίγων μέτρων πάνω από τη θάλασσα. Εκεί τα θυλικά για την ωοτοκία δεν χρησιμοποιούν την οξιά, αλλά τη σκλήθρα (Alnus sp) τη μελιά (φραξός, Fraxinus sp.), την ιτιά (Salix sp) και άλλα δέντρα. Σχετικά με τη γεωγραφική εξάπλωση μπορούμε να πούμε, πως η Ροσάλια συναντάται στην Ισπανία, Γαλλία , στη Νότια Γερμανία, στις χώρες του αλπικού τόξου και φτάνει έως και πέρα από τη Μαύρη Θάλασσα μέχρι τα Ουράλια. Για την εξάπλωση προς το νότο αναφέρεται η Κορσική, η δυτική Ιταλία, η Πελοπόννησος και μερικές φορές η Βόρεια Αφρική.
Απειλή και προστασία
Δυο παράγοντες απειλούν τη Ροσάλια ιδιαίτερα: Δυο απλά μέτρα αρκούν για τη αντιμετώπιση αυτών των παραγόντων. Πρώτον να μην παραμένει κομμένο ξύλο στις περιοχές όπου συναντάμε το έντομο για αυτό το μικρό χρονικό διάστημα της ωοτοκίας κατά τη διάρκεια του Ιουλίου. Και δεύτερον να μη κόβονται τα δέντρα που είναι κατάλληλα για την ωοτοκία της Ροσάλια. Στην Ελβετία εκτελούνται πειράματα με σκοπό να εξασφαλίζονται τα κατάλληλα δέντρα στα κολεόπτερα. Σε περιοχές, όπου τα ζώα υπάρχουν ακόμα, κομμένοι κορμοί δέντρων τοποθετούνται όρθιοι σε ηλιόλουστα μέρη.
Σε πολλές χώρες η Ροσάλια προστατεύεται από το νόμο εδώ και πολλά χρόνια, λ.χ. στη Γερμανία από το 1936. Δεν πρέπει να ξεχνάμε, πως με τη Ροσάλια προστατεύεται όχι μόνο αυτό το έντομο, αλλά μαζί του και πολλά άλλα, που στο σύνολό τους φροντίζουν για ένα εξισορροπημένο περιβάλλον, όπου καταστέλλεται η υπεραύξηση των βλαβερών εντόμων. Γι'αυτό η Οδηγία 92/43/ΕΟΚ σκοπεύει στη διατήρηση των φυσικών οικοτόπων καθώς και της άγριας πανίδας και χλωρίδας και στη δημιουργία του ευρωπαϊκού δικτύου "Natura 2000 ". Το μεγαλύτερο πλεονέκτημα της Οδηγίας είναι ότι προβλέπει την προστασία ειδών και φυσικών τύπων οικοτόπων (habitats), μέσω ενός δικτύου προστατευόμενων περιοχών. Με αυτόν τον τρόπο επιτυγχάνεται ολοκληρωμένη προστασία της βιοποικιλότητας που είναι και ο βασικός σκοπός της Οδηγίας και του δικτύου "Natura 2000". .
Αναφορές
Κατηγορία:Κολεόπτερα Κατηγορία:Ευρωπαϊκή πανίδα
Κρυοπηγή Καρδίτσας
Η Κρυοπηγή είναι ημιορεινός οικισμός (υψόμετρο 550 μέτρα) στον Δήμο Μουζακίου της Περιφερειακής Ενότητας Καρδίτσας.
Γεωγραφικά στοιχεία - Αξιοθέατα
Η Κρυοπηγή βρίσκεται βορειοδυτικά της Λίμνης Πλαστήρα σε απόσταση περίπου 35 χλμ. Δ. από την Καρδίτσα και 10 χλμ. Ν. από το Μουζάκι (έδρα του δήμου) ενώ είναι κτισμένη σε περιοχή κατάφυτη από δένδρα και με πολλές πηγές. Οι κάτοικοι της ασχολούνται με την κτηνοτροφία και τη γεωργία. Αξιοθέατα θεωρούνται ο νερόμυλος Πάκκες, που χρονολογείται από το 1890, οι δροσερές πηγές του "Μεγάλη Βρύση" και "Συκιά" καθώς και το εξωκκλήσι των Αγίων Αναργύρων. Η ίδρυση του εξωκκλησίου χρονολογείται τον 18ο αιώνα. Είναι σημαντικό θρησκευτικό μνημείο με αξιόλογες τοιχογραφίες και εικόνες. Την 1η Ιουλίου τελείται στην εκκλησία Θεία Λειτουργία και ακολουθεί πανηγύρι.
Γεωγραφικές συντεταγμένες
Γεωγραφικό πλάτος:39.3677846703
Γεωγραφικό μήκος:21.6643371476
Microsoft FreeCell
Το Microsoft FreeCell είναι βιντεοπαιχνίδι της Microsoft που βασίζεται στο κλασσικό παιχνίδι με τράπουλες.
Παραπομπές
Κατηγορία:Παιχνίδια της Microsoft
Χειμάρρα (αποσαφήνιση)
Με το όνομα Χειμάρρα ή Χιμάρα μπορεί να αναφέρονται:
Ρίχαρντ Γκερστλ
Ο Ρίχαρντ Γκερστλ (γερμανικά: Richard Gerstl) ήταν ένας Αυστριακός ζωγράφος και σχεδιαστής, γνωστός για τα εκφραστικά, ψυχολογικά διορατικά, πορτρέτα του, την έλλειψη κριτικής στη διάρκεια της ζωής του και τη σχέση του με τη σύζυγό του Άρνολντ Σένμπεργκ, που οδήγησε στην αυτοκτονία του.
Γεννήθηκε στις 14 Σεπτεμβρίου 1883 και ήταν μέλος μιας ευκατάστατης οικογένειας. Ο πατέρας του ήταν ένας Εβραίος μηχανικός, ο Έμιλ Γκερστλ, και η μητέρα του μια Καθολική, η Μαρία Πφάιφερ.
Νωρίς στη ζωή του, ο Γκερστλ αποφάσισε να γίνει καλλιτέχνης, προς μεγάλη απογοήτευση του πατέρα του. Μετά από τις χαμηλές αποδόσεις του στο σχολείο και την αναγκαστική αποχώρησή του από το φημισμένο βιεννέζικο Πιαρίστεν-Γκιμνάζιουμ, ως αποτέλεσμα πειθαρχικών δυσκολιών, οι γονείς του προέβλεψαν για την παροχή ιδιωτικών εκπαιδευτών. Το 1898, σε ηλικία δεκαπέντε ετών, ο Γκερστλ έγινε δεκτός στην Ακαδημία Καλών Τεχνών της Βιέννης, όπου σπούδασε υπό τον γνωστό δογματικό και δύστροπο Κρίστιαν Γκρίπενκερλ. Ωστόσο, ο Γκερστλ άρχισε να απορρίπτει το στυλ του Ζετσεσιονισμού και αυτό που ένιωθε ότι ήταν επιτηδευμένη τέχνη. Αυτό ώθησε τον καθηγητή του να αναφωνήσει: «Ο τρόπος που ζωγραφίζεις, είναι σαν να έχω κατουρήσει στο χιόνι!»
Απογοητευμένος από την έλλειψη αποδοχής του στυλ της ζωγραφικής του, ο Γκερστλ συνέχισε να ζωγραφίζει χωρίς καμία επίσημη καθοδήγηση για δύο χρόνια. Τα καλοκαίρια του 1900 και 1901, ωστόσο, σπούδασε υπό την καθοδήγηση του Σιμόν Χολόσι στην πόλη Ναγκιμπάνια. Εμπνευσμένος από τις πιο φιλελεύθερες τάσεις του Χέινριχ Λέφλερ, ο Γκερστλ προσπάθησε για άλλη μια φορά να δεχτεί επίσημη εκπαίδευση. Δυστυχώς, η άρνησή του να συμμετάσχει σε μια πομπή προς τιμήν του αυτοκράτορα Φραγκίσκου Ιωσήφ Α΄ της Αυστρίας τον εξοστράκισε περαιτέρω και οδήγησε στην αποχώρησή του από το στούντιο του Λέφλερ το 1908. Το 1904 και το 1905 μοιραζόταν ένα στούντιο με τον πρώην συμμαθητή και φίλο του από την Ακαδημία, Βίκτορ Χάμερ. Παρά το γεγονός ότι ο Χάμερ είχε βοήθησε στην αποδοχή του Γκερστλ στο εργαστήριο του Λέφλερ και η σχέση τους ήταν φιλική, είναι δύσκολο να προσδιοριστεί πόσο κοντά συνδέθηκαν οι δύο καλλιτέχνες. Ωστόσο, το 1906 ο Γκέρστλ απέκτησε το δικό του στούντιο.
Ο Γκερστλ αγαπούσε ιδιαίτερα τη μουσική και ήταν παρών σε πολλές συναυλίες στη Βιέννη. Γύρω στο 1907, άρχισε να συνδέεται με τους συνθέτες Άρνολντ Σένμπεργκ και Αλεξάντερ φον Ζεμλίνσκι, οι οποίοι ζούσαν στο ίδιο κτίριο μαζί του. Μαζί με τον Σένμπεργκ ανάπτυξε ένα αμοιβαίο θαυμασμό βασισμένο στα ατομικά ταλέντα τους. Ο Γκερστλ ζωγράφισε πολλά πορτρέτα του Σένμπεργκ, την οικογένειά του και τους φίλους του. Αυτά τα πορτρέτα εκφράζουν το γερμανικό εξπρεσιονισμό, ενώ έχουν χρησιμοποιήσει παστέλ, όπως στα έργα του Όσκαρ Κοκόσκα. Ο Γκερστλ και η σύζυγος του Σένμπεργκ, Ματίλντε έφθασαν εξαιρετικά κοντά, με εκείνη να αφήνει τον άντρα και τα παιδιά της, το καλοκαίρι του 1908, για να ταξιδέψει στη Βιέννη με τον Γκερστλ. Ωστόσο, η Ματίλντε επανασυνδέθηκε με το σύζυγό της τον Οκτώβριο του ίδιου έτους.
Αναστατωμένος από την απώλεια της Ματίλντε, την απομόνωση από τους συνεργάτες του και την έλλειψη καλλιτεχνικής αποδοχής, εισήλθε στο στούντιό του, κατά τη διάρκεια της νύχτας, της 4ης Νοεμβρίου 1908, και έβαλε φωτιά σε κάθε γράμμα και κομμάτι χαρτί που βρήκε μπροστά του. Παρά το γεγονός ότι πολλά έργα ζωγραφικής επέζησαν από αυτή τη νύχτα, πιστεύεται ότι ένα μεγάλο μέρος της τέχνης του, καθώς και προσωπικά του έγγραφα και επιστολές καταστράφηκαν. Μετά το κάψιμο των έργων του, ο Γκερστλ κρεμάστηκε μπροστά στον καθρέφτη του στούντιο, ενώ με κάποιο τρόπο είχε καταφέρει να μαχαιρώσει τον εαυτό του.
Μετά την αυτοκτονία του σε ηλικία είκοσι πέντε ετών, η οικογένειά του πήρε τα σωζόμενα έργα ζωγραφικής του και τα αποθήκευσε σε μια αποθήκη, μέχρις ότου ο αδελφός του Αλόις τα έδειξε στον έμπορο έργων τέχνης Ότο Καλίρ το 1930 ή το 1931. Ο Καλίρ διοργάνωσε μια έκθεση επιδεικνύοντας τα έργα στη γκαλερί του. Σήμερα θεωρείται ότι εξήντα έξι έργα ζωγραφικής και οκτώ σχέδια ανήκουν στο Γκερστλ, αν και εικάζεται ότι ο ίδιος ίσως κατέστρεψε πολλά περισσότερα ή ότι πολλά θα μπορούσαν να έχουν χαθεί κατά τη διάρκεια των ετών.
Δελφικές Εορτές
Οι Δελφικές Εορτές ήταν μια σειρά από ποικίλες εκδηλώσεις που διοργανώθηκαν στο Αρχαίο Θέατρο των Δελφών κατά τη διάρκεια των ετών 1927-1930 από τον ποιητή Άγγελο Σικελιανό και την Αμερικανίδα σύζυγό του Εύα Πάλμερ. Μάλιστα, η οικία του ζεύγους δίπλα στον αρχαιολογικό χώρο, έχει πλέον μετατραπεί στο αντίστοιχο Μουσείο (Δελφικών Εορτών), το οποίο περιλαμβάνει πολύτιμο υλικό (κοστούμια παραστάσεων, χειρόγραφα, οικιακά σκεύη κλπ).
Οι πρώτες δελφικές εορτές
Αυτές έλαβαν χώρα το τριήμερο 9 έως και 11 Μαΐου 1927 και ήταν επικεντρωμένες στο δράμα του Προμηθέα. Την παράσταση πλαισίωσε σειρά άλλων εκδηλώσεων, όπως ξεναγήσεις, ομιλίες κλπ. Παράλληλα, οργανώθηκαν και αθλητικοί αγώνες, σε αναπαράσταση των αρχαίων Πυθίων, αλλά και χορευτικές επιδείξεις.
Αποτύπωση σημαντικών σκηνών από τις πτώτες δελφικές εορτές έγινε στην ταινία Αι δελφικαί εορταί της Νταγκ Φιλμ των αδελφών Γαζιάδη. Στην ταινία εμφανίζονται πλάνα από τον Προμηθέα δεσμώτη του Αισχύλου, τους αθλητικούς αγώνες, τον πυρρίχιο χορό κ.ά.
Οι δεύτερες δελφικές εορτές
μικρογραφία|Η Πάλμερ, ο Σικελιανός κ.ἀ. στις δεύτερες Δελφικές εορτές. Αυτές οργανώθηκαν τρία χρόνια μετά τις πρώτες (3 έως 15 Μαΐου 1930 ) και διαχωρίζονταν σε τρεις φάσεις. Το πρόγραμμά τους ήταν εμπλουτισμένο και σημείωσαν μεγάλη επιτυχία, ωστόσο οι συγκυρίες της εποχής δεν εξασφάλισαν την εσαεί διατήρησή τους. Ένας επιπλέον λόγος που δεν επέτρεψε τη διαχρονική επιβίωση των Δελφικών Εορτών ήταν η πιστή προσήλωση των εμπνευστών τους στην αρχή ότι θα έπρεπε οι Εορτές να παραμείνουν εκτός εμπορικής προβολής, γεγονός που συνέτεινε στη μη εκμετάλλευση των εκδηλώσεων από φορείς που θα μπορούσαν να αναδειχθούν ως χορηγοί κλπ. Οι διοργανωτές άλλωστε αρνήθηκαν κάθε επιχορήγηση από κρατικούς φορείς. Ο Σικελιανός αλλά και η σύζυγός του ονειρεύονταν την ρομαντική αναβίωση του κλασικού προτύπου και δεν είχαν την παραμικρή πρόθεση να παραχωρήσουν δικαιώματα εμπορικής δραστηριότητας σε ιδιώτες.
Αντιδράσεις και επακόλουθα
Υπέρ των Εορτών γράφτηκαν δεκάδες άρθρα παγκοσμίως. Κατά των Δελφικών Εορτών αναφέρθηκε η εφημερίδα Ριζοσπάστης, που με άρθρο του στις 5-5-1930 τις χαρακτήρισε υπερφίαλες εκδηλώσεις του αστικού κράτους, ενώ κάποιοι (Δούμας) παραλλήλισαν τον Σικελιανό με τον Μπενίτο Μουσολίνι. Για το ζεύγος πάντως, η διοργάνωση των αγώνων είχε άσχημες επιπτώσεις, καθώς το οικονομικό κόστος τους οδήγησε σχεδόν στη χρεωκοπία, γεγονός που είχε επίπτωση και στη σχέση τους, αφού σύντομα οδηγήθηκαν στον χωρισμό. Γεγονός πάντως είναι ότι ο βραχύβιος αυτός θεσμός έφερε τους Δελφούς για μια ακόμη φορά στο επίκεντρο του διεθνούς πολιτιστικού γίγνεσθαι, καθώς τις παρακολούθησαν πλήθος προσωπικοτήτων από την Ελλάδα και το εξωτερικό. Επίσης, σημαντικές καλλιτεχνικές προσωπικότητες, όπως η φωτογράφος Nelly's παρεβρέθηκαν και αποτύπωσαν με το έργο τους τις δύο αυτές σημαντικές διοργανώσεις. Άλλοι καλλιτεχνικοί θεσμοί, όπως το Φεστιβάλ Επιδαύρου, που καθιερώθηκε το 1955, είχαν τις ρίζες τους στις Δελφικές Εορτές, που εκαινίασαν την επανάχρηση των αρχαίων θεάτρων. Η σημαντικότερη ίσως επίδραση των Δελφικών Εορτών ήταν πάντως το γεγονός ότι έφεραν ξανά στην επιφάνεια τα Δελφικά ιδεώδη, δίνοντας το έναυσμα για την ίδρυση και άλλων θεσμών που σχετίζονται με τις αρχές της συναδέλφωσης, της αλληλεγγύης και του διεθνισμού. Τέτοιοι θεσμοί είναι σήμερα το Ευρωπαϊκό Πολιτιστικό Κέντρο Δελφών και το Διεθνές Δελφικό Συμβούλιο καθώς και ο Ευρωπαϊκός Όμιλος Εδαφικής Συνεργασίας "Αμφικτυονία".
Παραπομπές
Κατηγορία:Γεγονότα του 1927 Κατηγορία:Γεγονότα του 1930
Mole (αποσαφήνιση)
Τον όρο mole μπορεί να τον συναντήσουμε στις παρακάτω περιπτώσεις:
Εντωρία
Η Εντωρία είναι η πρωταγωνίστρια ενός ρωμαϊκού μύθου, που τον διηγείται ο Πλούταρχος και σχετίζεται με την ίδρυση του ναού του Σατούρνου (του αντίστοιχου του ελληνικού Κρόνου).
Ο μύθος αυτός αποτελεί αντιγραφή του ελληνικού μύθου της Ηριγόνης: Τον καιρό που ο Σατούρνος ζούσε στην Ιταλία (τη λεγόμενη «Χρυσή Εποχή»), ένας χωρικός, ο Ικάριος, φιλοξένησε τον θεό. Ο θεός όμως συνευρέθηκε με την κόρη του χωρικού, την Εντωρία, και απέκτησαν μαζί 4 παιδιά: τον Ιανό, τον Ύμνο, τον Φαύστο και τον Φήλικα (= «Ευτύχιο»).
Ο Σατούρνος (που στη ρωμαϊκή μυθολογία είναι ο θεός της γεωργίας) δίδαξε στον Ικάριο την καλλιέργεια της αμπέλου και την παρασκευή του κρασιού, παρακινώντας τον να μεταβιβάσει και στους γείτονές του τις γνώσεις που του είχε μεταδώσει. Ο Ικάριος πράγματι κάλεσε τους γείτονες και τους έδωσε και ήπιαν κρασί για πρώτη φορά στη ζωή τους, πράγμα που τους βύθισε σε βαθύ ύπνο. Μόλις ξύπνησαν, νόμισαν ότι ο Ικάριος είχε προσπαθήσει να τους δηλητηριάσει. Για τον λόγο αυτό τον σκότωσαν με λιθοβολισμό. Τότε τα εγγόνια του από τη λύπη τους κρεμάστηκαν. Στη συνέχεια έπεσε επιδημία στον τόπο εκείνο. Ρώτησαν το Μαντείο των Δελφών και αυτό απάντησε ότι η επιδημία ήταν συνέπεια του θυμού του θεού.
Ο Λουτάτιος Κάτουλλος για να εξευμενίσει τον Σατούρνο ίδρυσε ένα ναό του στους πρόποδες του Καπιτωλίου, καθώς και ένα θυσιαστήριο διακοσμημένο με τέσσερα πρόσωπα (δηλαδή των παιδιών της Εντωρίας). Ο Σατούρνος μεταμόρφωσε όλη την οικογένεια του Ικαρίου σε αστερισμό.
Εντωρια
Τέοντορ φον Οππόλτσερ
Ο Τέοντορ φον Οππόλτσερ (γερμ. Theodor Egon Ritter von Oppolzer, 26 Οκτωβρίου 1841 – 26 Δεκεμβρίου 1886) ήταν Αυστριακός αστρονόμος, ιατρός και μαθηματικός.
Βιογραφία
Γεννήθηκε στην Πράγα (τότε πόλη της Αυστριακής Αυτοκρατορίας) και ήταν ο μόνος γιος του γιατρού Γιόχαν Ρίττερ φον Οππόλτσερ (1808-1871). Αρχικά, και ο Τέοντορ ολοκλήρωσε τις σπουδές του στην ιατρική, στο Πανεπιστήμιο της Βιέννης (όπου δίδασκε ο πατέρας του), παίρνοντας και διδακτορικό, το 1865. Ωστόσο, παράλληλα διατηρούσε και ένα ιδιωτικό αστεροσκοπείο, ενώ στη συνέχεια άρχισε να παραδίδει μαθήματα θεωρητικής αστρονομίας και γεωδαισίας στο πανεπιστήμιο. Το 1875 διορίσθηκε καθηγητής εκεί. Το 1873 έγινε διευθυντής της Αυστριακής Γεωδαιτικής Υπηρεσίας, ενώ το 1886 εκλέχθηκε πρόεδρος της Διεθνούς Γεωδαιτικής Ενώσεως.
Ο Οππόλτσερ θεωρείτο ιδιαίτερα ικανός αστρονόμος, όσο και μαθηματικός, ενώ ήταν και αριθμομνήμονας: για παράδειγμα, φημιζόταν ότι είχε απομνημονεύσει τις τιμές 14.000 λογαρίθμων. Το 1868 ήταν αρχηγός μιας αποστολής για την παρατήρηση μιας ολικής εκλείψεως Ηλίου. Το 1887 δημοσίευσε τον Κανόνα των Εκλείψεων (Canon der Finsternisse), που περιελάμβανε 8.000 ηλιακές και 5.200 σεληνιακές εκλείψεις με τα στοιχεία τους από το 1207 π.Χ. μέχρι το 2161 μ.Χ. . Αυτός ο κατάλογος θεωρήθηκε ευρύτατα ως ένα από τα μεγαλύτερα υπολογιστικά επιτεύγματα της εποχής του.
Ο Οππόλτσερ συνέγραψε πάνω από 300 επιστημονικές δημοσιεύσεις, από τις οποίες οι περισσότερες αφορούσαν τα τροχιακά στοιχεία κομητών και αστεροειδών. Συνέγραψε επίσης δίτομο εγχειρίδιο για τον προσδιορισμό των τροχιακών στοιχείων κομητών και πλανητών. Τόσο ο Κανόνας των Εκλείψεων, όσο και αυτό το έργο του χρησίμευσαν ως οι κύριες αστρονομικές αναφορές επί δεκαετίες. Τον καιρό του θανάτου του, ο οποίος επήλθε από καρδιοπάθεια σε ηλικία 45 ετών, ο Οππόλτσερ εργαζόταν πάνω σε μία βελτιωμένη θεωρία των κινήσεων της Σελήνης. Ο γιος του, `Εγκον φον Οππόλτσερ, υπήρξε επίσης διακεκριμένος αστρονόμος.
Σημειώσεις
Κατηγορία:Αυστριακοί αστρονόμοι Κατηγορία:Αστρονόμοι του 19ου αιώνα Κατηγορία:Αυστριακοί μαθηματικοί Κατηγορία:Μαθηματικοί του 19ου αιώνα
Κασσάνδρεια
Η Κασσάνδρεια είναι κωμόπολη της Μακεδονίας, ενώ διοικητικά ανήκει στο Δήμο Κασσάνδρας της Περιφερειακής Ενότητας Χαλκιδικής. Ανήκει στη δημοτική κοινότητα Κασσανδρείας, του δήμου Κασσάνδρας (του οποίου αποτελεί την έδρα) και σύμφωνα με την απογραφή του 2011 έχει 2.775 κατοίκους. Αποτελεί το οικονομικό, πνευματικό και πολιτιστικό κέντρο της περιοχής.
Πήρε το όνομά της από τον Κάσσανδρο, που είχε χτίσει πόλη με το όνομα Κασσάνδρα στον ισθμό της Κασσάνδρας.
Ιστορικά στοιχεία
Η Κασσάνδρεια ιδρύθηκε τον 16ο αιώνα και μέχρι τον 20ό αιώνα ονομαζόταν Βάλτα. Σε όλη τη διάρκεια της τουρκοκρατίας ήταν ένα από τα 12 χωριά της χερσονήσου και αποτελούσε βακούφι του Γκαζανφέρ Αγά γεγονός που πρόσφερε μεγάλη φορολογική ατέλεια. Στα νεότερα χρόνια αποτέλεσε έδρα Μητρόπολης και υποπροξενείων ευρωπαϊκών χωρών.
Το 1821 έλαβε χώρα το Ολοκαύτωμα της Κασσάνδρας. Σπουδαίοι αγωνιστές της επανάστασης του 1821 ήταν ο Αναστάσιος Χυμευτός (1797-1870), ο Αθανάσιος Σαραφιανός, ο Αναγνώστης Παπαδόπουλος, ο Πανταζής Ιωάννου, ο Νικόλαος Γεωργίου και ο Γεώργιος Γαρουφάλλου και ο πρόκριτος καπετάν Γιαννιός Χατζηχριστοδούλου, που μετείχε στην υπεράσπιση των Ψαρών. Επίσης ο Γεώργιος Αδάμης (Κασσανδρινός), ως επίτροπος της Κασσάνδρας συμμετείχε στον Άρειο Πάγο της Ανατολικής Χέρσου Ελλάδος.
Στις 23 και 24 Φεβρουαρίου 1944 εκτελέστηκαν στην Κασσάνδρεια από τα γερμανικά στρατεύματα κατοχής 31 άνθρωποι. Άλλα εννέα άτομα εκτελέστηκαν σε διπλανά χωριά ενώ πέντε από τους συλληφθέντες εκτελέστηκαν αργότερα στο στρατόπεδο Παύλου Μελά, στη Θεσσαλονίκη.
Η Κασσάνδρεια σήμερα
Στην Κασσάνδρεια υπάρχουν δύο εκκλησίες που χτίστηκαν το 1850, η εκκλησία του Γενεσίου της Θεοτόκου και η εκκλησία του Αγίου Αθανασίου. Υπάρχουν ακόμη τα ξωκλήσια του Αγίου Ραφαήλ, του Αγίου Δημητρίου και του Αγίου Γεωργίου. Νέος μεγάλος ναός, στη μνήμη του Αγίου Χριστοδούλου του νεομάρτυρα Κασσανδρινού, θεμελιώθηκε το 2008. Το δημαρχείο της Κασσάνδρειας χτίστηκε το 1926.
Στην Κασσάνδρεια υπάρχουν μεταξύ άλλων κέντρο υγείας, αστυνομία, ταχυδρομείο, ΟΤΕ, τράπεζες, 2 Δημοτικά σχολεία, 2 νηπιαγωγεία, Γυμνάσιο και 2 Λύκεια (εκ των οποίων ένα ΤΕΕ). Οι κάτοικοι ασχολούνται με τη γεωργία, το εμπόριο και τον τουρισμό. Εκεί βρίσκεται και ο Τουριστικός Αναπτυξιακός Όμιλος Χαλκιδικής. Πολιτιστικά δραστηριοποιείται πολιτιστικός σύλλογος, με το όνομα "Η Κασσάνδρα". Στην περιοχή υπάρχει και ο υγροβιότοπος της Κύψας.
Η ποδοσφαιρική ομάδα «Άρης Κασσανδρείας 2005» αγωνίζεται στην Α΄ ερασιτεχνική κατηγορία του πρωταθλήματος της Ε.Π.Σ. Χαλκιδικής (στο νότιο όμιλο). Ιδρύθηκε το 2005 μετά την απορρόφηση του τοπικού συλλόγου Α.Σ. Κασσάνδρα από τον Ολυμπιακό Βόλου και την επικείμενη διάλυσή του. Ο Α.Σ. Κασσάνδρα διέγραψε λαμπρή πορεία στις αρχές της δεκαετίας του 2000, ανεβαίνοντας σε τρία χρόνια από τα τοπικά πρωταθλήματα στη Β' Εθνική. Μάλιστα, το 2004, στην τελευταία του χρονιά, όπως αποδείχθηκε, τερμάτισε 4ος, μια μόλις νίκη μακριά από την άνοδο στην Α' Εθνική.
Εξωτερικοί σύνδεσμοι
Κατηγορία:Κασσάνδρεια Κατηγορία:Δήμος Κασσάνδρας
Στάδιο Ελληνισμός Ακακίου
Το Στάδιο Ελληνισμός Ακακίου βρίσκεται στον κύριο δρόμο Λευκωσίας-Τροόδους στο χωριό Ακάκι, προς την έξοδο του χωριού με κατεύθυνση το Τροόδος, στην δεξιά πλευρά της γέφυρας που διασχίζει τον ποταμό Σερράχη. Το Στάδιο Ελληνισμός Ακακίου φιλοξενεί τα παιχνίδια της ομώνυμης ομάδας του Ελληνισμού Ακακίου και είναι εγκεκριμένο από την Κ.Ο.Π.. Οι διαστάσεις του αγωνιστικού χώρου είναι 120 μέτρα σε μήκος και 65 στο πλάτος κάτι που το καθιστά ένα από τα μεγαλύτερα γήπεδα στην Κύπρο.
Ελληνισμός
Οσμάν Α΄
Ο Οσμάν Α΄ ή Οσμάν Γαζής Φαχρουντίν (Γαζής= ιερός πολεμιστής και Φαχρουντίν= περήφανος της θρησκείας), (τουρκ. Ι. Osman Gazi Fahrüddin, 13 Φεβρουαρίου 1258 - 1 Αυγούστου 1326 ) ήταν ιδρυτής και σουλτάνος της Οθωμανικής Αυτοκρατορίας.
Διαμάχη για την προέλευση του ονόματός του "Οσμάν"
Από την κλασική εποχή της Οθωμανικής Αυτοκρατορίας, πιστευόταν ότι ο Οσμάν Α' πήρε το όνομά του από τον Οθμάν ιμπν Αφφάν, ο οποίος ήταν ο τρίτος Ρασιντούν Χαλίφης του Ισλάμ και ένας από τους συντρόφους του προφήτη Μωάμεθ. Ωστόσο, μερικοί ιστορικοί υποστηρίζουν ότι το αρχικό όνομα του Οσμάν Α΄ ήταν "Άτμαν". Ο ισχυρισμός αυτός βασίζεται σε χρονικό του Βυζαντινού ιστορικού Γεωργίου Παχυμέρη, ο οποίος ήταν σύγχρονος του Οσμάν Α'.
Το γράμμα ث στο عثمان έχει μεταφραστεί ως "th" ("θ") στο λατινικό αλφάβητο. Ως εκ τούτου, το "Οσμάν" μεταφράζεται ως "Ottomanus" στα λατινικά και το όνομα της αυτοκρατορίας μεταφράζεται ως Οθωμανική. Ωστόσο, το ελληνικό γράμμα σίγμα "Σ" είναι συριστικό σύμφωνο και το ع στο عثمان πρέπει να μεταφραστεί στην ελληνική ως όμικρον ή ωμέγα αντί για άλφα όπως στα χρονικά.
Ένα άλλο επιχείρημα που υποστηρίζει αυτόν τον ισχυρισμό είναι ότι ούτε οι πρόγονοί ούτε οι θείοι, αδελφοί ή υπασπιστές του Οσμάν Α' έχουν ισλαμικά ονόματα. Όντας νομάδες, οι πρόγονοί του είχαν εκτεθεί στον ισλαμικό πολιτισμό πολύ λίγο και άρχισαν να ζουν σε μόνιμους οικισμούς μόλις κατά τη διάρκεια της ηγεσίας του Ερτογρούλ στο Σογιούτ. Επιπλέον, σύμφωνα με μια διάσημη ιστορία, ο Οσμάν Α΄ είδε για πρώτη φορά Κοράνι στο σπίτι του Σεΐχη Εντεμπαλί, του οποίου την κόρη ο Οσμάν Α΄ παντρεύτηκε αργότερα.
Πρωτότοκος γιος του Οσμάν Α΄ και διάδοχος του ήταν ο Ορχάν, το όνομα του οποίου έχει επίσης ρίζες στην παλιά τουρκική. Το πρώτο ισλαμικό όνομα στην γενιά του Οσμάν Α΄ είναι του γιου του Αλαεντίν. Πήρε πιθανώς το όνομά του από τον Αλαεντίν Κεγικουμπάτ Γ΄ (πέθανε το 1303), ο οποίος ήταν ο Σελτζούκος σουλτάνος του Ικονίου της εποχής, ως φόρος τιμής.
Βιογραφία
thumb|right|Ο Οσμάν σε Οθωμανική Μινιατούρα Γεννήθηκε στο χωριό Θηβάσιο (τουρκ. Söğüt) της Βιθυνίας. Ήταν γιος του Τούρκου φύλαρχου Ερτογρούλ και της Χαλιμέ Χατούν. Ο Πατέρας του ήταν αρχηγός της φυλής των Καγί ο οποίος εγκαταστάθηκε στο Θηβάσιο αφού μετανάστευσε με την φυλή και την οικογένειά του από τη Αρμενία. Μετά τον θάνατο του πατέρα του έγινε Μπέης. Σε νεαρή ηλικία, ο Οσμάν, επιτέθηκε εναντίον του βυζαντινού φρουρίου της Αγγελοκώμης (τουρκ. İnegöl), το οποίο και κατέλαβε.
Έγινε στρατηγός του Σελτζούκου σουλτάνου Μαχσούντ Β΄ και στη συνέχεια, μετά τον θάνατο του τελευταίου, έγινε ηγεμόνας της Βιθυνίας. Το 1299 αυτοανακηρύχτηκε Σουλτάνος του δικού του ανεξάρτητου κράτους, στο οποίο έδωσε το όνομα του. Σταδιακά άρχισε να επεκτείνει την κυριαρχία του, αρχικά στην περιοχή του Μαρμαρά και αργότερα στη Μικρά Ασία. Πολιόρκησε την Προύσα, την οποία τελικά κατέλαβε ο γιος του Ορχάν στις 6 Απριλίου 1326. Η πρωτεύουσα του κράτους του ήταν το Καρακαχίσαρ ενώ είχε κόψει νομίσματα τα οποία έφεραν το όνομά του.
Οικογένεια
Σύζυγοι
Παιδιά
Γιοι
Κόρη
Θάνατος
Απεβίωσε το 1326 ενώ πολιορκούσε την Προύσα σε ηλικια 68 ετων. Ο τάφος του - ανοικοδομημένος μετά από σεισμό - βρίσκεται εκεί μαζί με αυτόν του γιου του, Ορχάν.
Παραπομπές
Κατηγορία:Οθωμανοί Σουλτάνοι
Κέιτι Πέρι
Η Κάθριν Ελίζαμπεθ Χάντσον (Katheryn Elizabeth Hudson, 25 Οκτωβρίου 1984), γνωστή με το καλλιτεχνικό της όνομα Κέιτι Πέρι (Katy Perry), είναι Αμερικανίδα τραγουδίστρια. Το έργο της έχει αποτελέσει σταθμό στην ιστορία της ποπ μουσικής σκηνής και έχει τιμηθεί με πλήθος τίτλων και διακρίσεων.
Γενικές διακρίσεις
Υπήρξε ο πρώτος άνθρωπος με πάνω από 100 εκατομμύρια ακόλουθους στο Twitter και παραμένει η τραγουδίστρια με τις περισσότερες προβολές στο Youtube, με 36 εκατομμύρια συνδρομητές και πάνω από 19 δισεκατομμύρια προβολές. Είναι Πρέσβειρα της UNICEF ενώ η ενασχόλησή της με την πολιτική είναι ενεργή. Είναι ακτιβίστρια και θερμή υποστηρίκτρια της κοινότητας LGBT. Σε ραδιοφωνική συνέντευξη στην Αυστραλία το 2013 στην οποία παραβρισκόταν και ο γνωστός πολιτικός της χώρας, Τόνι Άμποτ, η Κέιτι συγκρούστηκε ανοικτά μαζί του για το θέμα του γάμου των ομοφυλοφίλων, στον οποίο ο πολιτικός είναι αντίθετος. Τέλος, ήταν η πρώτη παγκόσμια γυναίκα καλλιτέχνης για το 2013, σύμφωνα με την Παγκόσμια Ομοσπονδία της Φωνογραφικής βιομηχανίας. Το 2014 το Billboard την κατέταξε στο νούμερο 2 των πιο επιτυχημένων καλλιτεχνών της χρονιάς και νούμερο 1 στις γυναίκες καλλιτέχνες. Η Κέιτι Πέρι έχει πουλήσει πάνω από 130 εκατομμύρια σινγκλς παγκοσμίως και είναι η μοναδική καλλιτέχνης με 5 certified diamond τραγούδια (δηλαδή με τουλάχιστον 10 εκατομμύρια πωλήσεις το καθένα). Το Φεβρουάριο του 2015 έπαιξε στο μεγαλύτερο αθλητικό και τηλεοπτικό γεγονός του κόσμου, στο σόου που γίνεται στον ημιτελικό του Σούπερ Μπόουλ (Superbowl Halftime Show). Το σόου της διάρκειας 12,5 λεπτών, έσπασε το ρεκόρ για τη μεγαλύτερη τηλεθέαση όλων των εποχών. Ήταν το σόου με τη μεγαλύτερη τηλεθέαση όλων των εποχών στην αμερικανική τηλεόραση με πάνω από 120 εκατομμύρια τηλεθεατές. Χαρακτηριστικό μάλιστα το γεγονός πως η εμφάνιση της Πέρι συγκέντρωσε υψηλότερη τηλεθέαση ακόμα και από το ίδιο το παιχνίδι. Αναδείχθηκε η πιο ακριβοπληρωμένη μουσικός του κόσμου για το 2015 στη λίστα του Forbes, με κέρδη 135 εκατομμυρίων δολαρίων από τον Ιούνιο του 2014 έως τον Ιούνιο του 2015.
Οι πρώτες επιτυχίες - One of the Boys
Έγινε διάσημη το 2008 με το δίσκο One of the boys, ο οποίος περιλάμβανε τρία τραγούδια που έφτασαν στο τοπ-10 των αμερικανικού Billboard 100, τα "I Kissed A Girl", "Hot n Cold" και "Waking Up In Vegas", με το πρώτο να φτάνει στο νούμερο 1 του αμερικανικού Billboard και να παραμένει εκεί για 7 συνεχόμενες εβδομάδες. Ο δίσκος υποστηρίχθηκε από την περιοδεία Hello Katy Tour.
Προσωπική ζωή
Από το 2010 μέχρι το 2012 ήταν παντρεμένη με τον ηθοποιό Ράσελ Μπραντ.
Τον Ιανουάριο του 2016, ξεκίνησε τη σχέση της με τον ηθοποιό Ορλάντο Μπλουμ. Στις 14 Φεβρουαρίου 2019, αρραβωνιάστηκαν. Έχουν μαζί μία κόρη, την Daisy Dove Bloom. Είναι το πρώτο παιδί του ζευγαριού, το πρώτο παιδί τής Πέρι και το δεύτερο του Ορλάντο Μπλουμ, ο οποίος έχει και έναν γιό με την πρώην σύζυγό του και μοντέλο Μιράντα Κερ.
2017: Witness και American Idol
Τον Αύγουστο του 2016, η Πέρι δήλωσε ότι επιδίωκε να δημιουργήσει υλικό "που συνδέει και συσχετίζει και εμπνέει" και δήλωσε στον Ράιαν Σίκρεστ ότι δεν «σπεύδει» το πέμπτο της άλμπουμ, προσθέτοντας ότι «Περνώ απλώς πολύ διασκεδαστικά, αλλά πειραματίζοντας και δοκιμάζοντας με διαφορετικούς παραγωγούς, διαφορετικούς συνεργάτες και διαφορετικά στυλ". Στις 10 Φεβρουαρίου 2017, η Πέρι κυκλοφόρησε το πρώτο σινγκλ του άλμπουμ με το Σκιπ Μάρλεϊ με τίτλο "Chained to the Rhythm", το οποίο έφθασε στην πρώτη θέση στην Ουγγαρία και το νούμερο τέσσερα στις Ηνωμένες Πολιτείες. Το δεύτερο σινγκλ του, "Bon Appétit", μαζί με τους Migos απελευθερώθηκε τον Απρίλιο. Το τρίτο σινγκλ, "Swish Swish" μαζί με την Νίκι Μινάζ, ακολούθησε τον επόμενο μήνα. Αντίστοιχα, έφθασαν στους αριθμούς 59 και 46 στις Ηνωμένες Πολιτείες, και κατέστησαν στο νούμερο 15 στον Καναδά.
Το άλμπουμ, με τίτλο Witness, κυκλοφόρησε στις 9 Ιουνίου 2017 με μικτές κριτικές και έκανε το ντεμπούτο του στον νούμερο ένα στις Ηνωμένες Πολιτείες, κάνοντας το το πιο άλμπουμ που έφτασε πιο γρήγορα το νούμερο ένα. Για να συνοδεύσει την κυκλοφορία του άλμπουμ, η Πέρι μεταδόθηκε στο YouTube για τέσσερις μέρες σε μια ζωντανή μετάδοση με τίτλο "Katy Perry Live: Witness World Wide", ολοκληρώνοντας με μια συναυλία στις 12 Ιουνίου. Η ζωντανή μετέδωσε πήρε πάνω από 50 εκατομμύρια προβολές από 190 διαφορετικές χώρες και ένα παρασκηνιακή ταινία του YouTube Red ειδικά για αυτό που ονομάζεται "Will You Be My Witness?", κυκλοφόρησε τον επόμενο Οκτώβριο. Ξεκίνησε επίσης το Witness: The Tour, το οποίο ξεκίνησε τον Σεπτέμβριο του 2017 και έχει προγραμματιστεί να λήξει τον Αύγουστο του 2018. Στις 15 Ιουνίου, ο Κάλβιν Χάρις κυκλοφόρησε ένα τραγούδι με τίτλο "Feels" με τους Πέρι, Μπιγκ Σιν και Φάρελ Ουίλιαμς που έφτασε στο νούμερο ένα στο Ηνωμένο Βασίλειο.
Εκτός από την ηχογράφηση μουσικής, η Κέιτι Πέρι εμφανίστηκε ως η ίδια στην ταινία Zoolander 2, η οποία κυκλοφόρησε τον Φεβρουάριο του 2016. Τον Φεβρουάριο του 2017, η τραγουδίστρια ξεκίνησε μια σειρά υποδημάτων με τίτλο "Συλλογές Κέιτ Πέρι". Τον Αύγουστο, παρουσίασε τα 2017 Βραβεία Μουσικής και Βίντεο του MTV. Η Πέρι υπέγραψε συμβόλαιο για μισθό 25 εκατομμυρίων δολαρίων για να υπηρετήσει ως κριτής στο πρόγραμμα American Idol, που αναμένεται να μεταδοθεί τον Μάρτιο του 2018.
Επιτεύγματα
Η Κέιτι Πέρι είναι η μόνη καλλιτέχνις που βρισκόταν για 52 συνεχόμενες εβδομάδες στις πρώτες δέκα θέσεις. Μέχρι σήμερα η Κέιτι Πέρι έχει προταθεί για 11 βραβεία Γκράμι, μαζί με το «δίσκος της χρονιάς» για το Teenage Dream. To 2011 της απονεμήθηκε το βραβείο «καλλιτέχνης της χρονιάς» από το MTV. Μέχρι σήμερα, έχει 9 τραγούδια που έχουν φτάσει το #1, γινόμενη έτσι η 6η γυναίκα με τα περισσότερα #1 τραγούδια στην ιστορία της μουσικής. Το μουσικό περιοδικό «Billboard» ανέδειξε το 2012 την Κέιτι Πέρι, «Γυναίκα της Χρονιάς». Η Πέρι είναι η μοναδική καλλιτέχνης με 6 5χ πλατινένια τραγούδια στις ΗΠΑ. Τον Ιούνιο του 2014 και με καριέρα μόλις 6 ετών, αναδείχτηκε η πρώτη σε ψηφιακές πωλήσεις καλλιτέχνις όλων των εποχών από την Αμερικανική Μουσική Ακαδημία, με ψηφιακές πωλήσεις των σινγκλ που φτάνουν τα 72 εκατομμύρια, μόλις στις ΗΠΑ. Είναι η μόνη καλλιτέχνις που όλα της τα σινγκλ έχουν εισέλθει στις πρώτες 30 θέσεις του Billboard Hot 100. Τον Οκτώβριο του 2014, ανακοινώθηκε πως η Κέιτι Πέρι θα είναι η επόμενη καλλιτέχνις του μεγαλύτερου αθλητικού και τηλεοπτικού γεγονότος των ΗΠΑ, του Σούπερ Μπόουλ. Έσπασε το ρεκόρ τηλεθέασης του Σούπερ Μπόουλ με 225 εκατομμύρια παγκοσμίως.
Παραπομπές
Κατηγορία:Αμερικανίδες τραγουδίστριες Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανοί φεμινιστές Κατηγορία:Πρέσβεις Καλής Θέλησης της UNICEF
Κανόνας του Sarrus
thumb|300px|Ο μνημονικός κανόνας του Sarrus, που προσθέτει το γινόμενο των στοιχείων των πράσινων διαγωνίων και αφαιρεί το γινόμενο των στοιχείων των κόκκινων αντιδιαγωνίων.
Στην γραμμική άλγεβρα, ο κανόνας του Sarrus είναι ένας μνημονικός κανόνας για τον υπολογισμό της ορίζουσας ενός πίνακα 3 \times 3. Ο κανόνας είναι ως εξής: προσθέτουμε τις δύο πρώτες στήλες στο τέλος του πίνακα, προσθέτουμε το γινόμενο των τριών πρώτων διαγωνίων και αφαιρούμε το γινόμενο των τριών πρώτων αντιδιαγωνίων. Αυτό μας δίνει τον εξής τύπο: που συμφωνεί με τον τύπο του Leibniz και τον τύπο του Laplace.
Ορισμός
Ο κανόνας έχει τα εξής τρία βήματα για έναν πίνακα A διαστάσεων 3 \times 3:
Το αποτέλεσμα είναι ίσο με την ορίζουσα του πίνακα.
Παράδειγμα 1ο
Θα υπολογίσουμε την ορίζουσα του πίνακα Εφαρμόζοντας τον κανόνα του Sarrus έχουμε ότι η ορίζουσα δίνεται από τον τύπο
Παράδειγμα 2ο
Θα υπολογίσουμε την ορίζουσα του πίνακα Εφαρμόζοντας τον κανόνα του Sarrus έχουμε ότι η ορίζουσα δίνεται από τον τύπο
Για πίνακα 2 x 2
Ένας παρόμοιος μνημονικός κανόνας ισχύει για πίνακες 2 \times 2. Η ορίζουσα δίνεται από τον τύπο
Παραπομπές
Κατηγορία:Γραμμική άλγεβρα
Αμούλιος
Στην Ρωμαϊκή μυθολογία ο Αμούλιος ήταν βασιλιάς της Άλμπα Λόνγκα που διέταξε την θανάτωση των μικρανεψιών του Ρωμύλου και Ρέμου, μετέπειτα ιδρυτών της Ρώμης. Τα βρέφη διασώθηκαν, ενηλικιώθηκαν, ανέτρεψαν και σκότωσαν τον σφετεριστή Αμούλιο και επανέφεραν στον θρόνο τον παππού τους Νουμίτωρ. Ο Αμούλιος ήταν μικρότερος γιος του βασιλιά Πρόκα που όρισε διάδοχο του τον μεγαλύτερο γιο του Νουμίτωρ, ο Αμούλιος τον ανέτρεψε και βασίλευσε 42 χρόνια (περί το 794 π.Χ. - 752 π.Χ.). Με την κατάκτηση του θρόνου ο Αμούλιος σκότωσε τους γιους του Νουμίτωρα από φόβο μην τον ανατρέψουν, την κόρη του Ρέα Σιλβία την ανάγκασε να γίνει μια από τις Εστιάδες Παρθένες της θεάς Βέστα ώστε να είναι βέβαιος ότι δεν θα τεκνοποιήσει.
Διονύσιος ο Αλικαρνασσεύς
Η Ρέα από ντροπή δήλωσε αδιαθεσία για να κρύψει την εγκυμοσύνη της, ο Αμούλιος είχε υποψιαστεί την εγκυμοσύνη και κάλεσε τους καλύτερους γιατρούς για να την επιβεβαιώσουν. Μόλις αποκαλύφτηκε ο Αμούλιος υποψιάστηκε ότι είχε γεννήσει τρίδυμα και είχαν κρύψει το τρίτο βρέφος, διέταξε να της βάλουν φρουρά. Η Ρέα Σίλβια καταδικάστηκε είτε σε θάνατο ή σε ισόβια φυλάκιση. Με παραπομπές από τον Κουίντους Φάβιο Πίκτορ, τον Κίνκιο και τον Μάρκο Πόρκιο Κάτων ο Διονύσιος γράφει ότι ο βασιλιάς διέταξε να ρίξουν τα δίδυμα στον Τίβερη. Οι υπηρέτες όταν έφτασαν στις όχθες του ποταμού διαπίστωσαν ότι τα νερά είχαν υψωθεί και ήταν αδύνατο να διασχίσουν το ρέμα, αποφάσισαν να βάλουν τα δίδυμα βρέφη σε ένα καλάθι και να τα ρίξουν στον ποταμό. Το ρέμα του ποταμού μετέφερε το καλάθι που ανατράπηκε όταν έφτασε σε έναν βράχο, τα βρέθη κυλήθηκαν στην λάσπη ώσπου τα βρήκε μια λύκαινα και τα θήλασε. Ο υπηρέτης του Αμούλιου Φαυστύλος ήταν παρών στην σκηνή, μετέφερε τα βρέφη στην σύζυγο του να τα αναθρέψει.
Η αποκάλυψη
Ο Πλούταρχος στηριζόμενος σε πηγές από τον Φάβιο έγραψε ότι ο Φαυστύλος έσωσε τα βρέφη όταν τα βρήκε μέσα στο καλάθι που τα είχαν εγκαταλείψει. Σύμφωνα με τον Φάβιο όταν οι νεαροί έφτασαν σε ηλικία 18 ετών είχαν μια βίαιη διαφωνία με τους βοσκούς του Νουμίτωρ, ο Ρέμος συνελήφθη αιχμάλωτος ενώ ο Ρωμύλος απουσίαζε. Ο συγγραφέας Αέλιος έγραψε ότι οι δίδυμοι συμμετείχαν στην γιορτή Λουπερκάλια στην οποία ήταν υποχρεωμένοι να τρέξουν γυμνοί, ο Ρέμος τότε άοπλος συνελήφθη εύκολα από τους οπλισμένους άντρες του Νουμίτωρα. Ο Ρωμύλος συγκέντρωσε τους πιο σκληροτράχηλους βοσκούς και βάδισε για την Άλμπα με στόχο να ελευθερώσει τον αδελφό του από τον Νουμίτωρα. Ο Φαυστύλος του αποκάλυψε τότε όλη την αλήθεια, ότι πραγματικός βασιλιάς ήταν ο Αμούλιος που είχε ανατρέψει τον Νουμίτωρα ο οποίος ήταν παππούς του και είχε διατάξει τον θάνατο των διδύμων. Ο Ρωμύλος έβαλε πλέον φανερά στόχο τον Αμούλιο, συγκέντρωσε τους καλύτερους βοσκούς και βάδισε αθόρυβα στην πόλη για να μην γίνει αντιληπτός.
Ο Αμούλιος έστειλε τον Ρέμο στον Νουμίτωρα για να τον τιμωρήσει, ο Ρέμος είπε τότε στον παππού του όλοι την αλήθεια και αποφάσισαν να συμμαχήσουν μαζί να ανατρέψουν τον Αμούλιο, μαζί τους ενώθηκε όταν έφτασε και ο Ρωμύλος. Ο Φαυστύλος συνελήφθη από έναν φρουρό του Αμούλιου να μεταφέρει το καλάθι με το οποίο είχε διασώσει τα δίδυμα πολλά χρόνια πιο πριν, ο βασιλιάς ωστόσο αμφισβήτησε την μαρτυρία του φρουρού του. Στην απολογία του ο Φαυστύλος δήλωσε ότι μετέφερε το καλάθι στην φυλακισμένη Ρέα μετά από αίτηση των διδύμων, οι ίδιοι βόσκουν τα πρόβατα τους και δεν υπάρχει περίπτωση να τον βλάψουν. Ο Αμούλιος έστειλε τον Φαυστύλο με άντρες να βρουν τα δίδυμα, κατόπιν έστειλε έναν φρουρό του στον Νουμίτωρα με στόχο να τον αιχμαλωτίσει μέχρι να ξεκαθαρίσει η κατάσταση. Ο φρουρός ωστόσο πρόδωσε τον Αμούλιο και αποκάλυψε στον Νουμίτωρα όλα τα σχέδια του βασιλιά. Οι δύο δίδυμοι και ο παππούς τους ενώθηκαν, πήγαν στο παλάτι της Άλμπα, ανέτρεψαν, δολοφόνησαν τον Αμούλιο και ανέλαβαν την εξουσία στην πόλη.
Πηγές
Κατηγορία:Βασιλείς της Άλβα Λόνγκα
Amulius
Άννα-Ευφροσύνη Αγγελίνα
Η Άννα-Ευφροσύνη ή Άννα-Ελένη (απεβ. 1253) από τον Οίκο των Αγγέλων ήταν πριγκίπισσα από την Κωνσταντινούπολη, σύζυγος του Ρομάν τού Μεγάλου. Έγινε αντιβασίλισσα κατά την ανηλικιότητα του γιου της Ντανίλο βασιλιά της Γαλικίας και Βοθυνίας.
Βιογραφία
Ήταν κόρη τού Ισαακίου Β΄ Αυτοκράτορα των Ρωμαίων και της πρώτης συζύγου του Ειρήνης Παλαιολογίνας, κόρης τού Γεωργίου Παλαιολόγου (σύμφωνα με τον Ρώσο ιστορικό Αλεξάντρ Μαγιόροβ). Στο Γαλικιανό-Βολυνιανό Χρονικό είναι γνωστή ως η σύζυγος του Ρομάν μεγάλου πρίγκιπα της Γαλικίας. Ο Α. Μαγιόροβ θεωρεί, ότι η ομοιότητα τού Χρονικού με Βυζαντινά χρονικά δεν είναι τυχαία και πως όχι μόνο το Χρονικό, αλλά και ο πρίγκιπας έχει Βυζαντινή καταγωγή. Ένας άλλος Ρώσος ιστορικός, ο Βασίλι Πασούτο, αναφέρει πως η Άννα ίσως ήταν κόρη ενός πλούσιου βογιάρου της Βολυνίας.
Η Άννα παντρεύτηκε τον Ρομάν των Ρουρικιδών, μεγάλο πρίγκιπα της Γαλικίας & Βοθυνίας. Το όνομα της συζύγου του Ρομάν είναι υπό συζήτηση. Θεωρείται ότι είναι Άννα, διότι ο εγγονός της Μστισλάβ Ντανίλοβιτς ίδρυσε το ναό των Αγίων Ιωακείμ & Άννας στο Βολοντιμίρ-Βολίνσκι. Σύμφωνα με τις καταγραφές αποβιωσάντων της Ορθόδοξης Μονής Σουπράσλ και της Μονής Σπηλαίων του Κιέβου το δεύτερό της όνομα ήταν Ελένη. Είναι πιθανό να ήταν κόρη της Μαργαρίτας των Άρπαντ, δεύτερης συζύγου του Ισαακίου Β΄ Αγγέλου.
Είναι γνωστό ότι ο Ρομάν ο Μέγας σκοτώθηκε στη μάχη του Ζάβιχοστ το 1205, μάλλον σπεύδοντας να βοηθήσει τον Φίλιππο των Χοενστάουφεν δούκα της Σουαβίας, σύζυγο της Ειρήνης Αγγελίνας (αδελφής της Άννας). Η σχέσεις του Φιλίππου και του Ρομάν μπορούν να ανιχνευθούν από την ίδρυση της μονής Πέτερσκιρχε των Βενεδικτίνων στην Ερφούρτη, όπου ο Ρομάν καταγράφεται στους δωρητές, προσφέροντας 20 γκρζίβνα αργύρου.
Έπειτα από το τέλος του συζύγου της έγινε αντιβασίλισσα, όσο ήταν ακόμη ανήλικος ο γιος της. Έκανε με επιτυχία συμφωνίες με την Πολωνία, Ουγγαρία και Λιθουανία και ωφέλησε το εμπόριο, αλλά της αντιτέθηκαν οι ευγενείς. Αυτοί έκαναν πραξικόπημα και η Άννα διέφυγε στην Πολωνία. Βοηθούμενη από στρατό που της έστειλε ο Ανδρέας Β΄ της Ουγγαρίας (αδελφός της Μαργαρίτας) ανέκτησε την εξουσία της αντιβασιλείας. Τότε συνέλαβε όσους βογιάρους είχαν εξεγερθεί και τους κατάσχεσε τις ιδιοκτησίες. Κατά τη διακυβέρνησή της προσάρτησε το Τίκχολμ, το Περεμύσλ και το Βλαντιμίρ-Βολυνία. Το 1214 αποσύρθηκε από την αντιβασιλεία και απέδωσε την εξουσία στους γιούς της Ντανίλο και Βασίλκο, 13 και 11 ετών αντίστοιχα.
Πηγές
Αννα Ευφροσυνη
101η Μηχανοκίνητη Μεραρχία Trieste
Ιστορικό
Η μεραρχία συγκροτήθηκε το 1939 από στοιχεία της 8ης Μεραρχίας Πεζικού Po. Το 1940 επιστρατεύτηκε, παραμένοντας αρχικά στην Ιταλία ως εφεδρεία και το 1941 στάλθηκε στην Αλβανία.
Βόρεια Αφρική
Τον Αύγουστο του 1941 η Trieste στάλθηκε στη Λιβύη, ως τμήμα του Ιταλικού ΧΧ Μηχανοκίνητου Σώματος. Η μεραρχία συμμετείχε σε όλες τις σημαντικές επιχειρήσεις στη Βόρειο Αφρική, συμπεριλαμβανομένης της Επιχείρησης Σταυροφόρος (Crusader), της μεγάλης αντεπίθεσης των δυνάμεων του Άξονα τον Ιανουάριο του 1941, της Μάχης της Γκαζάλα, της Μάχης στο Μπιρ Χακίμ και της πρώτης και δεύτερης Μάχης του Ελ Αλαμέιν. Στην τελευταία ουσιαστικά διαλύθηκε. Στην Επιχείρηση Σταυροφόρος (Operation Crusader) η Trieste σημείωσε αξιόλογη επιτυχία όταν την 1η Δεκεμβρίου εκμεταλλεύθηκε την υποχώρηση της βρετανικής 4ης Τεθωρακισμένης Ταξιαρχίας για να αποκόψει το Τομπρούκ. Λίγες ημέρες αργότερα υπερασπίστηκε επιτυχώς το Σημείο 208. Στη μάχη της Γκαζάλα η μεραρχία διαδραμάτισε ουσιαστικό ρόλο στην καταστροφή της 2ης και της 4ης βρετανικής Τεθωρακισμένης Ταξιαρχίας ενώ κατά την πρώτη μάχη του Ελ Αλαμέιν αμύνθηκε σθεναρά καθυστερώντας έτσι την προέλαση των Συμμάχων για αρκετές ώρες και επιτρέποντας με αυτό τον τρόπο στις Γερμανικές δυνάμεις να αντεπιτεθούν επιτυγχάνοντας συντριπτικά αποτελέσματα. Η Trieste συνέχισε να μάχεται ενάντια στους Βρετανούς μέχρι και την τελική αναδίπλωση των δυνάμεων του Άξονα στην Τυνησία. Επισήμως παραδόθηκε στις 13 Μαΐου 1943.
Βιβλιογραφία
Κατηγορία:Μεραρχίες του Ιταλικού Βασιλικού Στρατού στον Β΄ Παγκόσμιο Πόλεμο
Ιωδοξυλομεθάνιο
Το ιωδοξυλομεθάνιο ή υπιωδιώδης μεθυλεστέρας ή υπιωδιώδες μεθύλιο είναι ο απλούστερος εστέρας του υπιωδιώδους οξέος (HOΙ), δηλαδή θεωρητικά παράγεται με εστεροποίηση του τελευταίου με μεθανόλη. Σύμφωνα με το χημικό τύπο του, CH3OI, έχει ένα ισομερές θέσης, τη ιωδομεθανόλη (ICH2OH), που είναι μια ασταθής αλαλκανόλη που αφυδριωδιώνεται γρήγορα σχηματίζοντας μεθανάλη.
Δομή
Η δομή του ομοιάζει γεωμετρικά με αυτήν της μεθανόλης με χλώριο αντί υδρογόνου στο υδροξύλιο:
Παραγωγή
Με την επίδραση ιωδίου (I2) σε μεθανόλη (CH3OH) παράγεται ασταθές διάλυμα ιωδοξυμεθανίου:
Χημική συμπεριφορά και παράγωγα
Αποτελεί ηλεκτρονιόφιλο αντιδραστήριο θετικού ιωδίου (I+) σε συνδυασμό με το πυρηνόφιλο αρνητικό μεθοξύλιο (CH3O-).
Αυτοδιάσπαση
Το πρόβλημα σταθερότητας στο ιωδοξυμεθάνιο είναι ότι η στερεοχημική εγγύτητα του υδρογόνου και ιωδίου στο ίδιο μόριο σημαίνει ότι σύντομα το μόριο αφυδροιωδιώνεται παράγοντας μεθανάλη και υδριρώδιο:
Υποκατάσταση σε υδροξύλιο
Με επίδραση ιωδοξυμεθανίου σε υδροξείδια, π.χ. σε υδροξείδιο του νατρίου (NaOH), παράγεται μεθανολικό νάτριο και υποιωδιώδες οξύ, :
Υποκατάσταση σε αλκοξύλιο
Με επίδραση ιωδοξυμεθανίου σε αλκοολικό άλας, π.χ. αλκοολικό νάτριο (RONa), παράγεται μεθανολικό νάτριο και ακυκλοιωδίδιο :
Υποκατάσταση από αλκινύλιο
Με επίδραση ιωδοξυμεθανίου σε αλκινικό άλας, π.χ. αλκινικό νάτριο (RC≡CNa), παράγεται μεθανολικό νάτριο και  1-ιωδαλκίνιο :
Υποκατάσταση από κυάνιο
Με επίδραση ιωδοξυμεθανίου σε κυσνιούχο άλας, π.χ. κυανιούχο νάτριο (NaCN), παράγεται μεθανολικό νάτριο και  ιωδοκυάνιο :
Υποκατάσταση από αλκύλιο
Με επίδραση ιωδοξυμεθανίου σε οργανομεταλλική ένωση, π.χ. αλκυλολίθιο (RLi), παράγεται μεθανολικό νάτριο και  ιωδαλκάνιο :
Υποκατάσταση από σουλφυδρίλιο
Με επίδραση ιωδοξυμεθανίου σε όξινο θειούχο νάτριο (NaSH) παράγεται μεθανολικό νάτριο και  ιωδυδρόθειο :
Υποκατάσταση από σουλφαλκύλιο
Με επίδραση ιωδοξυμεθανίου σε θειολικό νάτριο (RSNa) παράγεται μεθανολικό νάτριο και ιωδοθειομεθάνιο :
Υποκατάσταση από ιώδιο
1. Με επίδραση ιωδοξυμεθανίου σε άλας άλλου αλογόνου, π.χ. NaΙ, παράγεται μεθανολικό νάτριο και ιώδιο :
2. Με επίδραση ιωδοξυμεθανίου σε αλκυλαλιωδίδιο (RI) παράγεται μεθοξυαλκάνιο και ιώδιο :
Υποκατάσταση από αμινομάδα
Με επίδραση ιωδοξυμεθανίου σε αμμωνία (NH3) παράγεται μεθανόλη και ιωδαμίνη :
Υποκατάσταση από αλκυλαμινομάδα
Με επίδραση ιωδοξυμεθανίου σε πρωυτοταγή αμίνη (RNH2) παράγεται μεθανόλη και N-ιωδοαλκαναμίνη :
Υποκατάσταση από διαλκυλαμινομάδα
Με επίδραση ιωδοξυμεθανίου σε δευτεροταγή αμίνη (R'NHR) παράγεται μεθανόλη και Ν-αλκυλο-N-ιωδοαλκαναμίνη :
Λιταί
Οι Λιταί στην ελληνική μυθολογία ήταν θεότητες με ηθική λειτουργία. Ηταν η προσωποποιήση των δεήσεων και των ικεσιών, των «προσευχών θλίψεως και μετανοίας».
Ιωδοξυλομεθάνιο
Υποκατάσταση από φωσφύλιο
Με επίδραση ιωδοξυμεθανίου σε φωσφίνη σχηματίζει μεθανόλη και ιωδοφωσφίνη :
Λιταί
Το μυθολογικό πλαίσιο
Ήταν κόρες του Δία, ρυτιδιασμένες, κουτσές και λοξοθωρούσες. Ακολουθούσαν την αδελφή τους, την ολέθρια Άτη, χωρίς ποτέ να την προφταίνουν, και προσπαθούσαν να θεραπεύσουν τα κακά που εκείνη προκαλούσε στους ανθρώπους. Όποιος από αυτούς που είχαν προβεί σε άφρονες πράξεις καλοδεχόταν τις Λιτές, λάμβανε απλόχερα θεϊκές ευεργετικές ευλογίες. Στην αντίθετη περίπτωση, που ο φταίχτης δεν τις καλούσε, του προκαλούσαν νέες συμφορές.
Ιωδοξυλομεθάνιο
Υποκατάσταση από σιλύλιο
Με επίδραση ιωδοξυμεθανίου σε σιλάνιο, παρουσία τριφθοριούχου βορίου, παράγεται υδροχλώριο και σιλοξυμεθάνιο :
Λιταί
Το μυθολογικό πλαίσιο
Όπως γράφεται από τον Όμηρο στην Ιλιάδα: «καὶ γάρ τε λιταί εἰσι Διὸς κοῦραι μεγάλοιο / χωλαί τε ῥυσαί τε παραβλῶπές τ' ὀφθαλμώ, / αἵ ῥά τε καὶ μετόπισθ' ἄτης ἀλέγουσι κιοῦσαι. / ἣ δ' ἄτη σθεναρή τε καὶ ἀρτίπος, οὕνεκα πάσας / πολλὸν ὑπεκπροθέει, φθάνει δέ τε πᾶσαν ἐπ' αἶαν / βλάπτουσ' ἀνθρώπους· αἳ δ' ἐξακέονται ὀπίσσω. / ὃς μέν τ' αἰδέσεται κούρας Διὸς ἆσσον ἰούσας, / τὸν δὲ μέγ' ὤνησαν καί τ' ἔκλυον εὐχομένοιο· / ὃς δέ κ' ἀνήνηται καί τε στερεῶς ἀποείπῃ,/ λίσσονται δ' ἄρα ταί γε Δία Κρονίωνα κιοῦσαι / τῷ ἄτην ἅμ' ἕπεσθαι, ἵνα βλαφθεὶς ἀποτίσῃ». Τα παραπάνω λέγονται από τον παιδαγωγό Φοίνικα προς τον παλιό μαθητή του, τον Αχιλλέα, προκειμένου να καταλαγιαστεί η οργή του (η μήνις) ενάντια στον Αγαμέμνονα, που του πήρε τη Βρισηίδα, και την ολέθρια απόφασή του να αποχωρήσει -για αυτόν τον λόγο- από τη μάχη. Τον καλεί να δείξει τον δέοντα σεβασμό στις Λιτές, ώστε να αρθούν οι συμφορές που επέφερε η Άτη (που είτε είχε πλήξει απευθείας εκείνον, κατά μια εκδοχή, είτε άλλους γύρω από αυτόν, κατά μια άλλη). Η αποδοχή της συμφιλιωτικής προς αυτόν «πρεσβείας» του Αγαμέμνονα, μέλος της οποίας ήταν και ο ίδιος ο γερο-παιδαγωγός, συνιστά τον έμπρακτο σεβασμός προς τις Λιτές.
Ιωδοξυλομεθάνιο
Υποκατάσταση από υδρίδιο
Με επίδραση ιωδοξυμεθανίου σε υδρίδιο μετάλλου, π.χ. σε υδρίδιο του λιθίου (LiH), παράγεται υδροχλώριο και μεθανολικό λίθιο (ή το αντίστοιχο άλας του άλλου μετάλλου, αν είχαμε άλλο υδρίδιο) :
Λιταί
Το μυθολογικό πλαίσιο
Σε κείμενα μεταγενέστερα των ομηρικών, η λειτουργία των Λιτών μεταβλήθηκε, ακολουθώντας την αντίστοιχη μεταστροφή στην αντίληψη σχετικά με την Άτη. Όλες πλέον παρουσιάζονται ως εκδικήτριες του κακού, με ρόλο ανάλογο της Δίκης, της Νεμέσεως και των Ερινυών.
Ιωδοξυλομεθάνιο
Ηλεκτρονιόφιλη αρωματική υποκατάσταση
Με επίδραση ιωδοξυμεθανίου π.χ. σε βενζόλιο παράγεται ιωδοβενζόλιο και μεθανόλη: